**Ministru kabineta noteikumu projekta**

**„Grozījumi Ministru kabineta 2016. gada 19. janvāra noteikumos Nr. 50 „Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.2. pasākuma "Pēcdoktorantūras pētniecības atbalsts" īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta (turpmāk – MK) 2016. gada 19. janvāra noteikumi Nr. 50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi”” (turpmāk – noteikumi Nr. 50) nosaka kārtību, kādā tiek īstenoti 1.1.1.2. pasākuma „Pēcdoktorantūras pētniecības atbalsts” (turpmāk – 1.1.1.2. pasākums) projekti.  Noteikumu projekts „Grozījumi Ministru kabineta 2016. gada 19. janvāra noteikumos Nr. 50 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma „Pēcdoktorantūras pētniecības atbalsts” īstenošanas noteikumi”” (turpmāk – noteikumu projekts) izstrādāts ar mērķi nodrošināt noteikumu Nr. 50 un Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.651/2014) savstarpēju atbilstību un viennozīmīgu normu regulējuma izpratni un piemērošanu, nemainot sākotnējā normatīvā akta būtību.  1. Spēkā esošo noteikumu Nr. 50 30. punktā 1.1.1.1. pasākuma nosaukums minēts kā „Praktiskās pētniecības atbalsts”. Savukārt MK 2016. gada 12. janvāra noteikumos Nr. 34 „Darbības programmas „Izaugsme un nodarbinātība” 1.1.1. specifiskā atbalsta mērķa „Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.1. pasākuma „Praktiskas ievirzes pētījumi” īstenošanas noteikumi” (turpmāk –noteikumi Nr. 34) lietotais 1.1.1.1. pasākuma nosaukums ir „Praktiskas ievirzes pētījumi”.  Tādējādi, lai nodrošinātu atbilstību noteikumos Nr. 34 lietotajam 1.1.1.1. pasākuma nosaukumam, nepieciešams veikt grozījumu noteikumu Nr. 50 30. punktā un 1.1.1.1. pasākuma nosaukumu izteikt kā „Praktiskas ievirzes pētījumi”.  2. Spēkā esošais noteikumu Nr. 50 48.3. apakšpunkts paredz, ka netiešās izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem, nepārsniedz piecus procentus no pētniecības pieteikuma kopējām attiecināmajām izmaksām. Tādējādi potenciālajiem pētniecības pieteikuma iesniedzējiem tiks radīts papildus administratīvais slogs, uzdodot veikt administratīvo un infrastruktūras resursu izmaksu pozīciju nodalīšanu un maksājumu dokumentācijas apkopošanu.  Lai samazinātu administratīvo slogu, ir nepieciešams veikt grozījumus noteikumu Nr. 50 48.3. apakšpunktā, paredzot, ka pētniecības pieteikuma īstenotājs pētniecības pieteikuma ietvaros pēc vienas vienības izmaksu piemērošanas metodikas saskaņošanas ar ES fondu vadošo iestādi un tās apstiprināšanas, pieteikuma iesniedzēja administratīvajiem un infrastruktūras resursiem var piemērot vienas vienības izmaksas. Tās tiek noteiktas kā daļa no ES pētniecības un inovāciju pamatprogrammas „Apvārsnis 2020” Marijas Sklodovskas-Kirī programmas „Individuālās stipendijas” noteiktās standartlikmes 650 *euro* mēnesī.  Vienas vienības izmaksu apmērs pamatojams ar līdzīga atbalsta izmaksām ES pētniecības un inovāciju pamatprogrammas „Apvārsnis 2020” Marijas Sklodovskas-Kirī programmā „Individuālās stipendijas” un ES struktūrfondu 2007.-2013. gada plānošanas perioda Eiropas Sociālā fonda līdzfinansētos projektos:  (1) ES struktūrfondu 2007.-2013. gada plānošanas perioda Eiropas Sociālā fonda līdzfinansētajiem projektiem vadības un projekta administrēšanas izmaksas, kas nepieciešamas projekta administratīvās darbības nodrošināšanai, varēja plānot kā netiešās attiecināmās reālās izmaksas ne vairāk kā piecu procentu apmērā no projekta attiecināmajām tiešajām izmaksām, ņemot vērā projekta paredzamo administrēšanas intensitāti un darbietilpību, vai kā netiešās attiecināmās izmaksas, pamatojoties uz netiešo izmaksu nemainīgo likmi, kas noteikta saskaņā ar 2007. gada 26. jūnija MK noteikumu Nr. 419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 5. pielikumu „Netiešo izmaksu nemainīgās likmes”.  (2) ES struktūrfondu 2007.-2013. gada plānošanas perioda 1.1.2.1.2. apakšaktivitātes “Atbalsts doktora studiju programmu īstenošanai” otrās projektu iesniegumu atlases kārtas (turpmāk – 1.1.2.1.2. apakšaktivitāte) ietvaros atbalsts tika sniegts augstākās izglītības iestādēm doktorantūras studentu mērķstipendijām, doktorantūras kvalitātes atbalsta pasākumiem, kas ietvēra komandējumus, tai skaitā dalību zinātniskajās konferencēs un semināros, kā arī atbalstu lekciju, pasākumu un semināru īstenošanai. 1.1.2.1.2. apakšaktivitātes projektu ietvaros netiešās izmaksas uz vienu doktorantūras studentu variēja no 53 *euro* mēnesī līdz 120 *euro* mēnesī.  Skaidrojam, ka 1.1.1.2. pasākuma ietvaros pētniecības pieteikuma iesniedzējiem tiks sniegts atbalsts pēcdoktoranta atalgojumam, mācību pasākumiem, tīklošanās pasākumiem (komandējumi, dalība konferencēs, semināros, informatīvos pasākumos u.c.), kas pēc savas būtības ir līdzvērtīgas darbības 1.1.2.1.2. apakšaktivitātes ietvaros veiktajām darbībām.  (3) Papildus minētajam 1.1.1.2. pasākuma ietvaros pētniecības pieteikuma iesniedzējiem atbalsts tiks sniegts arī pēcdoktoranta īstenotā fundamentālā vai rūpnieciskā pētījuma nodrošināšanai (t.i. pētniecībai nepieciešamo materiālu iegāde, tehnoloģiju tiesību aizsardzība, pētījuma veikšanas nodrošināšanai nepieciešamie ārpakalpojumi u.c.) un starptautiskās mobilitātes nodrošināšanai, kur, piemēram, pēcdoktorants trīs mēnešus var veikt pētniecisko darbību kādā no ārvalstu zinātniskajām institūcijām, augstskolām vai uzņēmumiem. Iepriekš minētās darbības paredz papildu pētniecības pieteikuma iesniedzēja administratīvā personāla iesaisti, piemēram, nepieciešams iepirkuma speciālists, kas veiks iepirkumus, lai iegādātos pēcdoktoranta pētījuma īstenošanai nepieciešamos materiālus un reaģentus. Tāpat nepieciešams personāla vadības speciālists, kas sagatavo dokumentāciju pēcdoktoranta starptautiskās mobilitātes nodrošināšanai, kā arī nepieciešamas izmaksas pēcdoktoranta pētījumu īstenošanas nodrošināšanai nepieciešamajiem infrastruktūras resursiem, piemēram, pētījumu īstenošanai izmantoto iekārtu patērētajai elektrībai, interneta pakalpojumiem, pasta pakalpojumiem, telpu uzturēšanai, kā arī pēcdoktoranta pētījumu īstenošanai izmantotajiem infrastruktūras resursiem pie sadarbības partnera ārvalstu vai Latvijas zinātniskajā institūcijā, augstskolā vai pie komersanta u.c.  Ņemot vērā iepriekš minēto, kā arī ierobežoto 1.1.1.2. pasākuma finansējumu un noteiktos attiecināmo izmaksu apmērus ar saimniecisko darbību nesaistīto pētniecības pieteikumu īstenošanas nodrošināšanai, 1.1.1.2. pasākuma ietvaros plānotās vienas vienības administratīvās un infrastruktūras resursu izmaksas tiek noteiktas kā daļa no ES pētniecības un inovāciju pamatprogrammas „Apvārsnis 2020” Marijas Sklodovskas-Kirī programmā „Individuālās stipendijas” noteiktās standartlikmes 185,84 *euro* mēnesī, kas sniegs atbalstu jauno zinātnieku pētījumu veikšanai un sekmēs 1.1.1.2. pasākuma mērķa un rezultatīvo rādītāju sasniegšanu.  Potenciālie pētniecības pieteikuma iesniedzēji, gadījumā, ja pētniecības pieteikuma īstenošanas un plānoto rezultātu sasniegšanas nodrošināšanai administratīvās un infrastruktūras resursu izmaksas pārsniedz 185,84 *euro*, tās var segt no pašu rīcībā esošajiem līdzekļiem.  Detalizētāki vienas vienības izmaksu piemērošanas un attiecināmības nosacījumi tiks noteikti pētniecības pieteikuma iesniedzēja administratīvo un infrastruktūras resursu vienas vienības izmaksu piemērošanas metodikā.  Noteikumu projektā ietvertais regulējums ir labvēlīgāks pētniecības pieteikumu iesniedzējiem. Vienas vienības izmaksu metodikas piemērošana ļaus pētniecības pieteikumu iesniedzējiem samazināt administratīvo slogu, kas saistīts ar projekta izmaksām par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem.  3. Lai nodrošinātu pētniecības pieteikumu iesniedzēju tiesisko paļāvību, nepieciešams papildināt noteikumus Nr. 50 ar XI. nodaļu „Noslēguma jautājums” paredzot, ka administratīvo un infrastruktūras resursu vienas vienības izmaksas varēs tikt piemērotas pētniecības pieteikumiem, kuru atlases konkursi ir izsludināti pēc vienas vienības izmaksu metodikas apstiprināšanas.  4. Noteikumu Nr. 50 59. punkts paredz, ka pēcdoktorants vienlaikus nevar saņemt darba samaksu citā projektā vai darbavietā, izņemot gadījumu, ja ārpus pētniecības pieteikuma īstenošanas pēcdoktoranta nodarbinātība akadēmiskajā darbā (izņemot vadošo pētnieku, pētnieku, zinātnisko asistentu) vai komersanta līgumpētījuma izpildē pilna darba laika ekvivalenta izteiksmē nepārsniedz 0,2. Esošais noteikumu Nr. 50 59. punkta regulējums neparedz iespējas potenciālajiem pētniecības pieteikumu īstenotājiem, kas ieguvuši doktora grādu medicīnā, ārpus pētniecības pieteikuma īstenošanas, tikt nodarbinātiem ārstniecības iestādē vai ārsta praksēs.  Atbilstoši 2012. gada 8. decembra MK noteikumu Nr. 943 „Ārstniecības personu sertifikācijas kārtība” 27.2. apakšpunktam, ārstniecības personai, kas vēlas kārtot sertifikācijas eksāmenu, vai ārstniecības personai, kas vēlas veikt resertifikāciju, sertifikācijas institūcijā vai sertifikācijas komisijā jāiesniedz iesniegums, kuram tai skaitā pievienota informācija par profesionālās darbības pārskatu attiecīgajā pamatspecialitātē, apakšspecialitātē, papildspecialitātē vai ārstnieciskajā vai diagnostiskajā metodē, kurā atspoguļots veiktā darba apjoms, intensitāte un kvalitāte apmācības periodā.  Tādējādi, lai neradītu nelabvēlīgus apstākļus jaunajiem zinātniekiem, kas iesaistīti pētniecības pieteikumu īstenošanā, to kompetenču pilnveidei un kvalifikācijas celšanai, nepieciešams veikt grozījumu noteikumu Nr. 50 59. punktā, papildinot to ar nosacījumu, ka jaunais zinātnieks ārpus pētniecības pieteikuma var tikt nodarbināts ārstniecības iestādē vai ārsta praksē, ja viņa slodze pilna darba laika ekvivalenta izteiksmē nepārsniedz 0,2.  5. Noteikumu Nr. 50 62.2.2. apakšpunktā ir noteikta pieļaujamā publiskā finansējuma atbalsta intensitāte ar saimniecisko darbību saistīta pētniecības pieteikuma īstenošanai.  No patlaban spēkā esošās noteikumu Nr. 50 redakcijas nevar viennozīmīgi secināt, izpildoties kādiem kritērijiem, publiskā finansējuma atbalsta intensitāte sasniedz 60 procentus.  Lai nodrošinātu viennozīmīgu noteikumu Nr. 50 62.2.2. apakšpunkta uztveramību un atbilstību Komisijas regulas Nr. 651/2014 31. panta 4. punkta a) un b) apakšpunktam, nepieciešams precizēt noteikumu Nr. 50 62.2.2. apakšpunktu, paredzot, ka pieļaujamā publiskā finansējuma atbalsta intensitāte mācībām 60 procenta apmērā piemērojama, ja pētniecības pieteikuma iesniedzējs atbilst vidējā komersanta definīcijai vai mācības tiek nodrošinātas strādājošām personām ar invaliditāti vai nelabvēlīgā situācijā esošiem darba ņēmējiem.  6. Noteikumu Nr. 50 77. punktā noteikts, ka finansējuma saņēmējs un pētniecības pieteikuma iesniedzējs savā tīmekļvietnē publicē informāciju atbilstoši Komisijas regulas Nr.651/2014 9. panta 1. un 4. punktam. Pašreiz spēkā esošais regulējums par informācijas publicēšanu nav korekts attiecībā uz pētniecības pieteikuma iesniedzēju, jo saskaņā ar Komisijas regulā Nr.651/2014 noteikto, kopsavilkuma informācija par piešķirto atbalstu ir publicējama visaptverošā valsts vai reģionālā līmeņa tīmekļa vietnē, nevis pētniecības pieteikuma iesniedzēja vietnē.  Lai nodrošinātu informācijas publicēšanas regulējumu atbilstoši Komisijas regulā Nr. 651/2014 noteiktajam, nepieciešams precizēt noteikumu Nr. 50 77. punktu, paredzot, ka informāciju par piešķirto atbalstu atbilstoši Komisijas regulas Nr.651/2014 9. panta 1. un 4. punktam publicē finansējuma saņēmējs. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.1.1.2. pasākuma mērķa grupa ir zinātniskās institūcijas, zinātnieki, augstākās izglītības institūcijas, Latvijas Republikas Uzņēmumu reģistrā reģistrēti komersanti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Komisijas regula Nr.651/2014. | | | |
| 2. | Citas starptautiskās saistības | | | Noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Komisijas regula Nr.651/2014. | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 31. panta 4. punkta a) un b) apakšpunkts. | | Noteikumu projekta 4. punkts. | | | Ieviesta pilnībā. | | Neparedz stingrākas prasības. |
| Regulas Nr.651/2014 9. panta 1. un 4. punkts. | | Noteikumu projekta 5. punkts. | | | Ieviesta pilnībā. | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Noteikumu projekts šo jomu neskar. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | | Noteikumu projekts šo jomu neskar. | | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | Noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties noteikumu projekta izstrādē, sniedzot atzinumu un viedokli noteikumu projektu, kas 2016.gada 26.oktobrī tika publicēts Izglītības un zinātnes ministrijas tīmekļa vietnē [www.izm.gov.lv](http://www.izm.gov.lv). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu līdz 2016.gada 1. novembrim nosūtot elektroniski uz e-pastu: [pasts@izm.gov.lv](mailto:pasts@izm.gov.lv), vai sniedzot viedokli klātienē. |
| 3. | Sabiedrības līdzdalības rezultāti | Sabiedrības pārstāvju izteiktie iebildumi un priekšlikumi iestrādāti noteikumu projektā. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta izpilde neietekmēs institūcijas cilvēkresursus. |
| 3. | Cita informācija | Nav. |

Anotācijas III un IV sadaļa – noteikumu projekts šīs jomas neskar.

Izglītības un zinātnes ministrs K. Šadurskis

Vīza:

Valsts sekretāre L. Lejiņa

15.11.2016 08:37

2274

A.Žilinska

Izglītības un zinātnes ministrijas

Struktūrfondu departamenta vecākā eksperte

67047897, [Antra.Zilinska@izm.gov.lv](mailto:Antra.Zilinska@izm.gov.lv)